ಎಡ್ವರ್ಡ್_ಕಲೆನ್‌_(ಟ್ವಿಲೈಟ್)
ಅಭಿವೃದ್ಧಿ
2008ರ ಏಪ್ರಿಲ್‌ನಲ್ಲಿ ಚಿತ್ರದ ಸೆಟ್‌ಗೆ ಭೇಟಿದ ನಂತರದಲ್ಲಿ,ಮೆಯೇರ್ ಅಭಿಪ್ರಾಯ ಪಟ್ಟ ಪ್ರಕಾರ, ಪ್ಯಾಟಿನ್ಸನ್‌ ಮತ್ತು ಸ್ಟೀವರ್ಟ್ ಒಂದು ಒಳ್ಳೆಯ ಸಂಯೋಜನೆಯನ್ನು ಬೆಳೆಸಿಕೊಂಡಿದ್ದು, ಅದು "ಮಿತಿಮೀರಿದ ಸಾರ್ವಜನಿಕ ಚರ್ಚೆಗಳಿಗೆ ಎಡೆಮಾಡಿಕೊಡಬಹುದು" ಎಂಬುವಷ್ಟರ ಮಟ್ಟಿಗಿತ್ತು. ಮಿಡ್‌ನೈಟ್‌ ಸನ್‌ ಕೃತಿಯ ಆರಂಭದ ಒಂದು ಪ್ರತಿಯನ್ನು ಮೆಯೇರ್‌ ತಮಗೆ ಕೊಡುಗೆಯಾಗಿ ನೀಡಿದ್ದನ್ನು ಪ್ಯಾಟಿನ್ಸನ್‌ ಬಹಿರಂಗಪಡಿಸಿದ್ದು, ಇದು ಎಡ್ವರ್ಡ್‌ನ ದೃಷ್ಟಿಕೋನದಿಂದ ನಿರೂಪಿಸಲ್ಪಟ್ಟ ಟ್ವಿಲೈಟ್‌ ನ ಘಟನೆಗಳ ಒಂದು ಮರುಕಥನವಾಗಿದೆ. ಆತ ವಿವರಿಸಿದ್ದು ಹೀಗಿದೆ: "ನಾನು ಈ ಕೆಲಸವನ್ನು ಒಪ್ಪಿಕೊಳ್ಳಲು ಇದೇ ಕಾರಣ. ಏಕೆಂದರೆ ವಾಸ್ತವವಾಗಿ ಆ ರೀತಿಯ ವ್ಯಕ್ತಿಯು ಅಸ್ತಿತ್ವದಲ್ಲಿಲ್ಲವಾದ್ದರಿಂದ, ನಿಮಗೇನು ಬೇಕೋ ಅದನ್ನು ನೀವು ಸೃಷ್ಟಿಸಬಹುದಾಗಿದೆ. ನಂತರ, ಎಡ್ವರ್ಡ್‌ನ ದೃಷ್ಟಿಕೋನದಿಂದ ರೂಪುಗೊಂಡಿರುವ ಇನ್ನೊಂದು ಪುಸ್ತಕ ಇರುವ ಬಗ್ಗೆ ನನಗೆ ಅರಿವಾದಾಗ, [ನಾನು ಅದನ್ನು ಓದಿದೆ ಮತ್ತು ಅದು ತಯಾರಾಯಿತು] ನಮಲ್ಲಿ ಸಮಾನ ದೃಷ್ಟಿಕೋನಗಳು ಉಂಟಾದವು!" ಪಾತ್ರದ ತಯಾರಿಯಲ್ಲಿ, ಎಡ್ವರ್ಡ್ ಎಂಬ ಹೆಸರಿನಿಂದ ಪ್ಯಾಟಿನ್ಸನ್‌ ದಿನಚರಿಯನ್ನು ದಾಖಲಿಸಿದ. ಜೊತೆಗೆ ತಮ್ಮ ಸ್ನೇಹಿತರು ಮತ್ತು ಕುಟುಂಬದಿಂದ ದೂರವಿದ್ದ. ಆತ ಈ ಕುರಿತು ವಿವರಿಸುತ್ತಾ, "ತನ್ನ ಏಕಾಂಗಿತನವನ್ನು ಅನುಭವಕ್ಕೆ ತಂದುಕೊಳ್ಳುವುದು ತನ್ನ ಬಯಕೆಯಾಗಿತ್ತು. ಶಾರೀರಿಕವಾಗಿ ನಾನು ಒಂದು ಸಿಕ್ಸ್‌-ಪ್ಯಾಕ್‌ ಸ್ವರೂಪವನ್ನು ಹೊಂದುವುದು ಅವಶ್ಯವಾಗಿತ್ತು. ಆದರೆ ಇದು ವಾಸ್ತವವಾಗಿ ಕಾರ್ಯರೂಪಕ್ಕೆ ಬರಲಿಲ್ಲ" ಎಂದು ಹೇಳಿದ. ಓರ್ವ ಪ್ರತಿಭಾಶಾಲಿ ಪಿಯಾನೋವಾದಕನಾದ ಎಡ್ವರ್ಡ್‌ ಬೆಲ್ಲಾಗಾಗಿ ಒಂದು ಲಾಲಿಹಾಡನ್ನು ಸಂಯೋಜಿಸುವುದುನ್ನು ಕಥೆಯ ಒಂದು ದೃಶ್ಯದಲ್ಲಿ ಕಾಣಬಹುದು. ಈ ದೃಶ್ಯದ ಪರಿಗಣನೆಗಾಗಿ ಒಂದು ಸಂಯೋಜನೆಯನ್ನು ಸಲ್ಲಿಸಲು ಪ್ಯಾಟಿನ್ಸನ್‌ಗೆ ಅವಕಾಶ ನೀಡಲಾಯಿತು. ಈ ಕುರಿತು ಹಾರ್ಡ್ವಿಕ್‌ ಹೇಳಿದ್ದು ಹೀಗಿತ್ತು: "ನಾನು ಅವರಿಗೆ ಒಂದು ಹಾಡನ್ನು ಬರೆಯಬೇಕೆಂದು ಹೇಳಿ, ಇದು ಕೈಗೂಡಿದರೆ ಮುಂದಕ್ಕೆ ನೋಡೋಣ ಎಂದು ಅಂದುಕೊಂಡಿದ್ದೆ. ಏಕೆಂದರೆ ಅದು ರಾಬ್‌ನ ಹಾಡಾಗಿದ್ದರೆ ನಿಜಕ್ಕೂ ನಿರಾಳವಾಗಿರುತ್ತದೆ. ಅವನೊಬ್ಬ ಸೊಗಸಾದ ಸಂಗೀತಗಾರ, ಒಬ್ಬ ಸೃಜನಶೀಲ ವ್ಯಕ್ತಿ, ಎಡ್ವರ್ಡ್‌ನನ್ನು ತುಂಬಾ ಹೋಲುತ್ತಾನೆ. ಅತ್ಯಂತ ಕುತೂಹಲಕಾರಿ ಕೃತಿಯನ್ನು ಆತ ಸಂಪೂರ್ಣವಾಗಿ ಓದುತ್ತಾನೆ, ಜೊತೆಗೆ ಅತ್ಯಂತ ಕುತೂಹಲಕಾರಿ ಚಲನಚಿತ್ರಗಳನ್ನು ವೀಕ್ಷಿಸುತ್ತಾನೆ. ಆತನೊಬ್ಬ ಅತೀವವಾದ ಸ್ವಪರೀಕ್ಷಕನಾಗಿದ್ದು, ತನ್ನ ಅಸ್ತಿತ್ವಕ್ಕೆ ಸಂಬಂಧಿಸಿರುವುದರ ಕುರಿತು ಆಳವಾಗಿ ಒಳಹೊಕ್ಕು ಯೋಚಿಸುತ್ತಾನೆ." ಈ ಮಾತನ್ನು ಮೆಯೇರ್ ಅನುಮೋದಿಸುತ್ತಾ, "ರಾಬರ್ಟ್ ಒಂದು ಲಾಲಿ ಹಾಡನ್ನು ಬರೆಯಬಹುದಾದರೆ, ಅದು ಖಂಡಿತವಾಗಿ ಚಿತ್ರಕ್ಕೆ ಒಂದಷ್ಟು ಚಮತ್ಕಾರಗಳನ್ನು ಸೇರಿಸುತ್ತದೆ, ಅಲ್ಲವೇ?" ಪ್ಯಾಟಿನ್ಸನ್‌ನ ಎರಡು ಸಂಯೋಜನೆಗಳು ಅಂತಿಮ ಚಿತ್ರದಲ್ಲಿ ಪ್ರದರ್ಶಿತವಾದರೆ,ಅಂತಿಮವಾಗಿ ಆಯ್ಕೆಯಾದ ಲಾಲಿ ಹಾಡಿನ ತುಣುಕನ್ನು ಕಾರ್ಟರ್ ಬರ್ವೆಲ್‌ನಿಂದ ಸಂಯೋಜಿಸಲ್ಪಟ್ಟಿತು. ಪ್ಯಾಟಿನ್ಸನ್‌ನ ಛಾಯಾಚಿತ್ರವನ್ನು ಮೊದಲಬಾರಿಗೆ ನೋಡಿದಾಗ ತನ್ನಲ್ಲಿ ಉಂಟಾದ ಭಾವರಹಿತ ಪ್ರತಿಕ್ರಿಯೆಯನ್ನು ಮಾರ್ಪಾಡು ಮಾಡಿಕೊಂಡು, ಹಾರ್ಡ್ವಿಕ್‌ 2008ರ ಏಪ್ರಿಲ್‌ನಲ್ಲಿ ಉತ್ಸಾಹದಿಂದ ಹೇಳಿದ್ದು ಹೀಗೆ: "ಅವನ ಬಗೆಗಿನ ಒಂದು ಮಹತ್ವದ ಸಂಗತಿಯೆಂದರೆ [....] ಆತ ನಿಜವಾಗಿಯೂ ಪಾರಮಾರ್ಥಿಕ ಲಕ್ಷಣಗಳನ್ನು ಹೊಂದಿದವನಂತೆ ಕಾಣುತ್ತಾನೆ. ಅವನು ಸಾಮಾನ್ಯ ಹುಡುಗನಂತೆ ಕಾಣುವುದಿಲ್ಲ ಎಂಬುದು ನನ್ನ ಮಾತಿನ ಅರ್ಥ. ಮತ್ತು ನೀವು ಪುಸ್ತಕವನ್ನು ಓದಿದಾಗ, 'ಈ ವಿವರಣೆಗೆ ತಕ್ಕಂತೆ ಅಭಿನಯಿಸಲು ಅಥವಾ ಹೊಂದಿಕೊಳ್ಳಲು ಈ ಭೂಮಿಯ ಮೇಲಿರುವ ಯಾರಿಂದ ಸಾಧ್ಯ?' ಎಂದು ನೀವು ಆಲೋಚಿಸುತ್ತೀರಿ. ಆದರೆ ನನಗನಿಸಿದಂತೆ ಆತ ಇದಕ್ಕೆ ಸೂಕ್ತನಾಗಿದ್ದಾನೆ. ಪುಸ್ತಕದಲ್ಲಿ ವರ್ಣಿಸಿರುವ ರೀತಿಯಲ್ಲಿಯೇ ಅವನು ತಿದ್ದಿತೀಡಿದ ಮಾಟವಾದ ಮುಖವನ್ನು ಹೊಂದಿದ್ದಾನೆ. ಕಡೆದಿಟ್ಟಂತೆ ಇರುವ ಕಪೋಲಗಳು ಮತ್ತು ಮಾಟವಾದ ಕೆನ್ನೆಯೆಲುಬುಗಳು ಹಾಗೂ ಇತರ ಪ್ರತಿಯೊಂದು ವಿವರವನ್ನೂ ನೀವು ಓದಿದಾಗ, ಒಂದು ರೀತಿಯಲ್ಲಿ, 'ವೌ. ಅವಳು ಇದನ್ನು ರಾಬ್‌ಗೋಸ್ಕರವಾಗಿಯೇ ಬರೆದಿದ್ದಾಳೆಯೇ?" ಎಂದು ಭಾವಿಸುವಂತೆ ಮಾಡುತ್ತದೆ. ಪಾತ್ರವನ್ನು ತಾನು ಗ್ರಹಿಸಿದ್ದು ಹೇಗೆ ಎಂಬುದರ ಕುರಿತಾದ ಒಂದು ವಿವರವಾದ ಸಂದರ್ಶನದಲ್ಲಿ ಮಾತನಾಡುತ್ತಾ ಎಡ್ವರ್ಡ್‌ ಪಾತ್ರವನ್ನು ನಿರ್ವಹಿಸುವುದಕ್ಕೆ ಸಂಬಂಧಿಸಿದಂತೆ ರೆಬೆಲ್‌ ವಿಥೌಟ್‌ ಎ ಕಾಸ್‌ ಚಿತ್ರದ ಭಾವಗಳನ್ನು ತಾನು ಅಳವಡಿಸಿಕೊಂಡಿರುವುದನ್ನು ಆತ ಒಪ್ಪಿಕೊಂಡ. ಈ ಕುರಿತಾದ ಅವನ ನಿರ್ಣಯವು ಹೀಗಿತ್ತು: "ಈ ಕಥೆಯಲ್ಲಿ ನಾನು ಕಂಡುಕೊಂಡ ಕುತೂಹಲಕರ ಸಂಗತಿಯೆಂದರೆ, ಆತ ನಿಸ್ಸಂದೇಹವಾಗಿ ಈ ಕಥೆಯ ನಾಯಕನಾಗಿದ್ದಾನೆ, ಆದರೆ ತಾನು ನಾಯಕ ಎಂಬುದನ್ನು ಆತ ಉಗ್ರವಾಗಿ ಅಲ್ಲಗಳೆಯುತ್ತಾನೆ. ಪ್ರತಿ ಹಂತದಲ್ಲೂ, ಅವನು ವಿರೋಚಿತ ಸಾಹಸಗಳನ್ನು ಮಾಡಿದ ಸಂದರ್ಭಗಳಲ್ಲೂ, ತಾನು [...] ಸುತ್ತುಮುತ್ತಲಿನ ಜೀವಿಗಳ ಪೈಕಿ ಅತ್ಯಂತ ಅಸಂಬದ್ಧವಾಗಿ ಸ್ವಾರ್ಥಿಯಾಗಿರುವ ಕೆಟ್ಟ ಜೀವಿ ಎಂದು ಭಾವಿಸುತ್ತಾನೆ. [..] ಬೆಲ್ಲಾ ತನ್ನೆಡೆಗೆ ತೋರಿಸುವ ಪ್ರೇಮವನ್ನು ಸ್ವೀಕರಿಸಲು ಆತ ನಿರಾಕರಿಸುತ್ತಾನಾದರೂ, ಅದೇ ವೇಳೆಗೆ ಅದಕ್ಕಾಗಿ ಹಾತೊರೆಯುತ್ತಾನೆ ಎಂಬುದೇ ಈ ಕಥಾಹಂದರ ಸಾರಾಂಶವಾಗಿದೆ." 2008ರ ಜುಲೈನಲ್ಲಿ ನಡೆದ ಕಾಮಿಕ್ ಕಾನ್‌ನಲ್ಲಿ ಆತ ಕಾಣಿಸಿಕೊಂಡ ಸಮಯದಲ್ಲಿ ಚಿತ್ರವು ನಿರ್ಮಾಣದ-ನಂತರದ ಹಂತದಲ್ಲಿತ್ತು. ಪ್ಯಾಟಿನ್ಸನ್‌ ಊಹಿಸಿದಂತೆ ಟ್ವಿಲೈಟ್‌‌ ನ ಅನುಭವದ ವಿವರಣೆಯು ಹೀಗಿತ್ತು: "ವಿಲಕ್ಷಣವಾಗಿದೆ. ನಿಮಗೆ ಅದು ಅವಶ್ಯವಾಗಿ ಪುಸ್ತಕದಲ್ಲಿರುವಂತೆ ತೋರುತ್ತದೆ. ಗೀಳಿಗೆ ಸಂಬಂಧಿಸಿದ, ಗೀಳು ಹಿಡಿದಂತೆ ನಿಷ್ಟಾವಂತರಾಗಿರುವ ಹಲವು ಅಭಿಮಾನಿಗಳನ್ನು ಪುಸ್ತಕವು ಹೊಂದಿದೆ. ಜನರು ನಿಮ್ನನ್ನು ಓರ್ವ ನಟನಾಗಿ ನೋಡುವ ಬದಲಾಗಿ ನೇರವಾಗಿ ನಿಮ್ಮನ್ನು ಪಾತ್ರದೊಂದಿಗೆ ತೀರಾ ಹತ್ತಿದರದಲ್ಲಿ ನಿಮ್ಮನ್ನು ಕಲ್ಪಿಸಿಕೊಂಡು ನೋಡುವುದು ಒಂದು ರೀತಿಯಲ್ಲಿ ವಿಚಿತ್ರವೆನಿಸುತ್ತದೆ." ಟ್ವಿಲೈಟ್‌ ನ ಸಂಭವನೀಯ ಉತ್ತರಭಾಗಗಳಾದ ನ್ಯೂಮೂನ್‌ ಹಾಗೂ ಎಕ್ಲಿಪ್ಸ್‌ ನಲ್ಲಿ ಎಡ್ವರ್ಡ್‌ ಪಾತ್ರವನ್ನು ವಹಿಸಲು ಪ್ಯಾಟಿನ್ಸನ್‌ ಒಪ್ಪಂದಕ್ಕೆ ಸಹಿಹಾಕಿದ್ದಾನೆ. ಸಂದರ್ಶನವೊಂದರಲ್ಲಿ, ಪ್ಯಾಟಿನ್ಸನ್‌ ಒಪ್ಪಿಕೊಂಡ ಪ್ರಕಾರ, ಅಮೆರಿಕನ್ ಶೈಲಿಯ ಉಚ್ಚಾರಣೆಯನ್ನು ಹೇಗೆ ಮಾಡುವುದೆಂಬುದರ ಕುರಿತು ಅವನಾವ ಔಪಚಾರಿಕ ತರಬೇತಿಯನ್ನೂ ಪಡೆದಿರಲಿಲ್ಲ;"...ನಾನು ಕೇವಲ ಅಮೆರಿಕನ್ ಚಲನಚಿತ್ರಗಳನ್ನು ನೋಡುತ್ತಾ ಬೆಳೆದೆ... ಹೇಗೆ ನಟಿಸಬೇಕೆಂಬುದನ್ನಾಗಲೀ, ಅಥವಾ ಬೇರಾವುದೇ ವಿಷಯಗಳನ್ನಾಗಲೀ ನಾನು ಕಲಿತದ್ದು ಅಮೆರಿಕಾದ ಚಲನಚಿತ್ರಗಳಿಂದ."